stanford-oval/wikipedia huggingface dataset:
จอมมารอย่างข้าควรรักภรรยาเอลฟ์อย่างไรดี?

| --- | --- |
จอมมารอย่างข้าควรรักภรรยาเอลฟ์อย่างไรดี?
หน้าปกไลต์โนเวล จอมมารอย่างข้าควรรักภรรยาเอลฟ์อย่างไรดี? เล่มที่ 1 ในฉบับภาษาไทย
魔王の俺が奴隷エルフを嫁にしたんだが、どう愛でればいい? (Maō no Ore ga Dorei Erufu o Yome ni Shita ndaga, Dō Medereba ī?)
แนว: จินตนิมิต, สุขนาฏกรรมจินตนิยม
ไลต์โนเวล
เขียนโดย: Fuminori Teshima
วาดภาพโดย: COMTA
สำนักพิมพ์: Hobby Japan
สำนักพิมพ์ภาคภาษาไทย: เดกซ์เพรส
ในเครือ: HJ Bunko
กลุ่มเป้าหมาย: ชาย
วางจำหน่ายตั้งแต่: 1 กุมภาพันธ์ พ.ศ. 2560 – ปัจจุบัน
จำนวนเล่ม:  18    3
มังงะ
เขียนโดย: Fuminori Teshima
วาดภาพโดย: Hako Itagaki
สำนักพิมพ์: Hobby Japan
สำนักพิมพ์ภาคภาษาไทย: เดกซ์เพรส
ในเครือ: HJ Comics
นิตยสาร: Comic Fire
กลุ่มเป้าหมาย: โชเน็ง
วางจำหน่ายตั้งแต่: กุมภาพันธ์ พ.ศ. 2561 – ปัจจุบัน
จำนวนเล่ม:  11    7
มังงะ
An Archdemon's (Friend's) Dilemma: How to Love a Crybaby Knight
เขียนโดย: Momo Futaba
สำนักพิมพ์: Hobby Japan
ในเครือ: HJ Comics
นิตยสาร: Comic Fire
กลุ่มเป้าหมาย: โชเน็ง
วางจำหน่ายตั้งแต่: ธันวาคม พ.ศ. 2564 – ปัจจุบัน
จำนวนเล่ม: 2
อนิเมะโทรทัศน์
กำกับโดย: Hiroshi Ishiodori
เขียนบทโดย: Aya Yoshinaga
ดนตรีโดย: Yuma Yamaguchi
สตูดิโอ: เบรนส์เบส ทีเอ็มเอสเอ็นเตอร์เทนเมนต์ (ผลิตและวางแผน)
ถือสิทธิ์โดย: ครันชีโรล เอเชียตะวันออกเฉียงใต้ พลัส มีเดีย เน็ตเวิร์ค เอเชีย
เครือข่าย: โตเกียวเอ็มเอกซ์, MBS, บีเอส อาซาฮิ
ฉาย:  5 เมษายน พ.ศ. 2567  –  21 มิถุนายน พ.ศ. 2567
ตอน: 12
 สถานีย่อยการ์ตูนญี่ปุ่น
จอมมารอย่างข้าควรรักภรรยาเอลฟ์อย่างไรดี? (魔王の俺が奴隷エルフを嫁にしたんだが、どう愛でればいい?, Maō no Ore ga Dorei Erufu o Yome ni Shita ndaga, Dō Medereba ī?) หรือชื่อย่อว่า มาโดเมะ (まどめ) เป็นซีรีส์ไลต์โนเวลญี่ปุ่น ที่เขียนโดย Fuminori Teshima และวาดภาพประกอบโดย COMTA ไลต์โนเวลเล่มแรกตีพิมพ์ในเดือนกุมภาพันธ์ พ.ศ. 2560 โดย Hobby Japan ภายใต้สำนักพิมพ์ HJ Bunko ปัจจุบันได้มีการตีพิมพ์ถึงเล่มที่ 18  มังงะได้รับการดัดแปลงที่วาดภาพประกอบโดย Hako Itagaki เริ่มตีพิมพ์ผ่านทางเว็บไซต์ Comic Fire ของ Hobby Japan ตั้งแต่เดือนกุมภาพันธ์ พ.ศ. 2561 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์เดกซ์เพรส ได้รับการดัดแปลงเป็นซีรีส์อนิเมะโทรทัศน์โดยสตูดิโอ เบรนส์เบส ออกอากาศตั้งแต่เดือนเมษายนถึงมิถุนายน พ.ศ. 2567
เรื่องย่อ

ในระหว่างการประมูลใต้ดิน จอมเวทซากัน ได้พบกับทาสเอลฟ์ที่งดงาม เนเฟเลีย (มักเรียกสั้น ๆ ว่า เนฟี) และตกหลุมรักเธอทันทีตั้งแต่แรกเห็น โดยใช้เงินทั้งหมดเพื่อซื้อเธอ ในตอนแรก เด็กสาวเอลฟ์ไม่ได้แสดงความสนใจโรแมนติกต่อซากันเลย แต่เมื่อทั้งคู่เริ่มอยู่ร่วมกันในปราสาทของซากัน ความสัมพันธ์ของทั้งคู่ก็ดีขึ้นและพัฒนา พบเพื่อนใหม่และเผชิญหน้ากับศัตรูที่แข็งแกร่งในการแสวงหาชีวิตที่สงบสุขร่วมกัน
สื่อ > ไลต์โนเวล

Hobby Japan ตีพิมพ์ไลต์โนเวลเล่มแรกพร้อมภาพประกอบโดย COMTA เมื่อวันที่ 1 กุมภาพันธ์ พ.ศ. 2560 ณ วันที่ 1 เมษายน พ.ศ. 2567 มีการตีพิมพ์ไปแล้ว 18 เล่ม
ไลต์โนเวลมีลิขสิทธิ์ในประเทศไทยโดยสำนักพิมพ์เดกซ์เพรส โดยประกาศลิขสิทธิ์เมื่อวันที่ 15 กันยายน พ.ศ. 2564
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  1 กุมภาพันธ์ พ.ศ. 2560 | 978-4-7986-1381-9 | — | 978-616-583-095-9 |
| 2 |  1 มิถุนายน พ.ศ. 2560 | 978-4-7986-1460-1 | — | 978-616-583-166-6 |
| 3 |  1 กันยายน พ.ศ. 2560 | 978-4-7986-1517-2 | — | 978-616-583-272-4 |
| 4 |  29 ธันวาคม พ.ศ. 2560 | 978-4-7986-1584-4 | — | — |
| 5 |  31 มีนาคม พ.ศ. 2561 | 978-4-7986-1678-0 | — | — |
| 6 |  1 สิงหาคม พ.ศ. 2561 | 978-4-7986-1723-7 | — | — |
| 7 |  1 ธันวาคม พ.ศ. 2561 | 978-4-7986-1820-3 | — | — |
| 8 |  1 เมษายน พ.ศ. 2562 | 978-4-7986-1906-4 | — | — |
| 9 |  31 สิงหาคม พ.ศ. 2562 | 978-4-7986-1997-2 | — | — |
| 10 |  1 กุมภาพันธ์ พ.ศ. 2563 | 978-4-7986-2121-0   978-4-7986-2078-7 (ฉบับพิเศษ) | — | — |
| 11 |  1 สิงหาคม พ.ศ. 2563 | 978-4-7986-2230-9 | — | — |
| 12 |  1 เมษายน พ.ศ. 2564 | 978-4-7986-2394-8 | — | — |
| 13 |  1 กันยายน พ.ศ. 2564 | 978-4-7986-2577-5 | — | — |
| 14 |  28 ธันวาคม พ.ศ. 2564 | 978-4-7986-2703-8 | — | — |
| 15 |  1 มิถุนายน พ.ศ. 2565 | 978-4-7986-2829-5 | — | — |
| 16 |  1 พฤศจิกายน พ.ศ. 2565 | 978-4-7986-2985-8 | — | — |
| 17 |  1 สิงหาคม พ.ศ. 2566 | 978-4-7986-3243-8 | — | — |
| 18 |  1 เมษายน พ.ศ. 2567 | 978-4-7986-3501-9 | — | — |
สื่อ > มังงะ

มังงะดัดแปลงวาดภาพประกอบโดย Hako Itagaki เริ่มตีพิมพ์ในเว็บไซต์ Comic Fire ของ Hobby Japan ในเดือนกุมภาพันธ์ พ.ศ. 2561 ณ วันที่ 1 ธันวาคม พ.ศ. 2566 มีการตีพิมพ์ไปแล้ว 11 เล่ม
มังงะมีลิขสิทธิ์ในประเทศไทยโดยสำนักพิมพ์เดกซ์เพรส โดยประกาศลิขสิทธิ์เมื่อวันที่ 15 กันยายน พ.ศ. 2564
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  27 สิงหาคม พ.ศ. 2561 | 978-4-7986-1756-5 | — | 978-616-583-096-6 |
| 2 |  22 กุมภาพันธ์ พ.ศ. 2562 | 978-4-7986-1870-8 | — | 978-616-583-142-0 |
| 3 |  27 สิงหาคม พ.ศ. 2562 | 978-4-7986-1984-2 | — | 978-616-583-170-3 |
| 4 |  2 กุมภาพันธ์ พ.ศ. 2563 | 978-4-7986-2131-9 | — | 978-616-583-300-4 |
| 5 |  27 สิงหาคม พ.ศ. 2563 | 978-4-7986-2269-9 | — | 978-616-583-346-2 |
| 6 |  1 มีนาคม พ.ศ. 2564 | 978-4-7986-2432-7 | — | 978-616-583-419-3 |
| 7 |  1 กันยายน พ.ศ. 2564 | 978-4-7986-2586-7 | — | 978-616-583-540-4 |
| 8 |  1 เมษายน พ.ศ. 2565 | 978-4-7986-2649-9 | — | — |
| 9 |  1 พฤศจิกายน พ.ศ. 2565 | 978-4-7986-2896-7 | — | — |
| 10 |  1 มิถุนายน พ.ศ. 2566 | 978-4-7986-3072-4 | — | — |
| 11 |  1 ธันวาคม พ.ศ. 2566 | 978-4-7986-3261-2 | — | — |
มังงะภาคแยกของ Momo Futaba มีชื่อว่า An Archdemon's (Friend's) Dilemma: How to Love a Crybaby Knight (悪友の俺がポンコツ騎士を見てられないんだが、どう世話を焼きゃいい? ～まどめ外伝～, Akuyū no Ore ga Ponkotsu Kishi o Miterarenai nda ga, Dō Sewa o Yakya Ī?: Madome Gaiden, "A Villain's Dilemma: How to Not Meddle too Much with a Clumsy Holy Knight's Life") เริ่มตีพิมพ์ลงในเว็บไซต์เดียวกันในเดือนธันวาคม พ.ศ. 2564 ณ วันที่ 1 กันยายน พ.ศ. 2566 มีการตีพิมพ์ไปแล้ว 2 เล่ม
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  1 พฤศจิกายน พ.ศ. 2565 | 978-4-7986-2991-9 | — | — |
| 2 |  1 กันยายน พ.ศ. 2566 | 978-4-7986-3268-1 | — | — |
สื่อ > อนิเมะ

ซีรีส์อนิเมะโทรทัศน์ได้รับการประกาศดัดแปลงเมื่อวันที่ 27 ตุลาคม พ.ศ. 2565 ผลิตและวางแผนโดยสตูดิโอ ทีเอ็มเอสเอ็นเตอร์เทนเมนต์ และแอนิเมชันโดยสตูดิโอ เบรนส์เบส กำกับซีรีส์อนิเมะโดย Hiroshi Ishiodori, ดูแลบทของซีรีส์โดย อายะ โยชินากะ ออกแบบตัวละครโดย Mina Ōsawa ดูแลแอนิเมชั่นโดย Keiji Gotoh เพลงประกอบโดย Yuma Yamaguchi และบรรยายโดย โทชิยูกิ โมริกาวะ ซีรีส์นี้ออกอากาศในวันที่ 5 เมษายน พ.ศ. 2567 ทางเครือข่ายโตเกียวเอ็มเอกซ์ และเครือข่ายอื่น ๆ มีเพลงเปิดคือ "Wakaranai Ai" (ワカラナイアイ, "A Love I Can't Understand") ร้องโดย The Brow Beat มีเพลงปิดคือ "Tweedia (Blue Star)" (ブルースター) ร้องโดย ซายากะ ยามาโมโตะ ครันชีโรล ได้รับลิขสิทธิ์ซีรีส์นี้ พลัส มีเดีย เน็ตเวิร์ค เอเชีย ได้รับลิขสิทธิ์ซีรีส์นี้ในเอเชียตะวันออกเฉียงใต้
ผลตอบรับ

ในปี พ.ศ. 2563 มังงะดัดแปลงได้รับการเสนอชื่อเข้าชิงรางวัล Next Manga Award ในหมวดเว็บ
ดูเพิ่ม

สกิลสุดพิสดารกับมื้ออาหารในต่างโลก ซีรีส์มังงะภาคแยกที่วาดภาพประกอบโดย Momo Futaba
แหล่งข้อมูลอื่น

เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการมังงะ (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
จอมมารอย่างข้าควรรักภรรยาเอลฟ์อย่างไรดี? (นิยาย) ที่เครือข่ายข่าวอนิเมะ
แม่แบบ:เบรนส์เบส
ไฟฟ้ากระแสสลับ

ภาพแสดงความแตกต่างระหว่างไฟฟ้ากระแสตรงและไฟฟ้ากระแสสลับ กระแสตรงอาจเป็นบวกหรือลบก็ได้อย่างใดอย่างหนึ่ง ไม่ไปก็กลับ แต่กระแสสลับ วิ่งไปวิ่งกลับตลอดเวลา จำนวนรอบของไทยคือ 50 รอบต่อวินาที หรือ 50 Hz
ไฟฟ้ากระแสสลับ (อังกฤษ: alternating current electricity: AC หรือ ac) หมายถึงกระแสที่มีทิศทางไปและกลับตลอดระยะเวลา มีการสลับขั้วบวกและลบกันอยู่ตลอดเวลา ไม่เหมือนกระแสตรง (direct current, DC หรือ dc) ที่ไฟฟ้าจะไหลไปในทิศทางเดียวและไม่ไหลกลับ เช่น ไฟฟ้าที่ได้จากถ่านไฟฉาย แบตเตอรี่ของรถยนต์ เป็นต้น
ไฟฟ้ากระแสสลับจึงเป็นไฟฟ้าที่เหมาะสำหรับบ้านเรือนหรือธุรกิจอุตสาหกรรมที่ใช้ไฟฟ้าปริมาณมาก ๆ รูปคลื่นเป็น sine wave ในบางกรณี รูปคลื่นอาจเป็นสามเหลี่ยมหรือสี่เหลี่ยม
ภาพจำลองการส่งคลื่น AC จากแหล่งพลังงานซึ่งส่งพลังงานกลับทิศทางตลอดเวลา
ประวัติ

เครื่องกำเนิดไฟฟ้ากระแสสลับเครื่องแรกเป็นครั้งแรกมีพื้นฐานมาจากหลักการของไมเคิล ฟาราเดย์สร้างขึ้นโดยช่างชาวฝรั่งเศสชื่อ Hippolyte Pixii ในปี ค.ศ.1832 หลังจากนั้น Pixii เพิ่มตัวสลับสายเข้าไปในอุปกรณ์ของเขา ซึ่งในขณะนั้นยังใช้ไฟ dc กันอย่างแพร่หลายอยู่ กระแสสลับที่เก่าแก่ที่สุดที่มีการถูกบันทึกไว้ว่าประยุกต์ใช้จริงโดย Duchenne de Boulogne นักประดิษฐ์และพัฒนาไฟฟ้าบำบัด ในปี ค.ศ.1855 เขาประกาศว่า AC ใช้รักษาการหดตัวของกล้ามเนื้อได้ดีกว่า DC
ไมเคิล ฟาราเดย์ เกิดเมื่อวันที่ 22 กันยายน ในปี ค.ศ.1791 เป็นบุตรของช่างเหล็กชาวอังกฤษ เนื่องจากฐานะไม่สู้ดี เขาจึงได้รับการศึกษาน้อยยังไม่ทันเรียนสำเร็จก็ต้องออกจากโรงเรียนกลางคัน และใช้ชีวิตอยู่ในสลัมแห่งหนึ่งไม่มีแววว่าจะเติบโตขึ้นเป็นนักวิทยาศาสตร์ที่มีชื่อเสียงไปได้ เมื่อมีอายุ 13 ปี ไมเคิลก็ได้ไปทำงานเป็นเด็กส่งหนังสือพิมพ์ และทำงานเย็บปกหนังสือในร้านขายหนังสือ จากการทำงานนี้ทำให้เขามีใจรักหนังสือและหาโอกาสอ่านหนังสืออยู่เสมอ โดยเฉพาะหนังสือที่เกี่ยวกับวิชาไฟฟ้าที่ไมเคิลได้สนใจมากที่สุด ซึ่งก็ได้ทำการทดลองดูด้วยตัวของเขาเอง และหาโอกาสไปฟังการบรรยายของเชอร์ฮัมฟรีย์ เดวี ซึ่งเขาจะไปฟังทุกครั้ง และได้ส่งจดหมายแสดงความประสงค์ที่จะขอไปเป็นเด็กรับใช้ของเชอร์ฮัมฟรีย์อีกด้วย เชอร์ฮัมฟรีย์ เดวีย์ เห็นชายหนุ่มมีความสนใจอย่างแรงกล้า จึงรับเข้าทำงานเป็นคนล้างเครื่องมือวิทยาศาสตร์ในห้องเครื่องมือ ทำให้เขามีโอกาสศึกษาวิชาทางวิทยาศาสตร์จากเชอร์ฮัมฟรีย์ เดวีย์ จนเกิดความชำนาญ จนได้รับหน้าที่เป็นผู้ช่วยและผู้ติดตามท่านเชอร์ไปในการเดินทางไปบรรยายทุกครั้ง
ในปี ค.ศ.1876 วิศวกรชาวรัสเซียชื่อ Pavel Yablochkov คิดค้นระบบไฟส่องสว่างขึ้นโดยมีรากฐานจากชุดของขดลวดเหนี่ยวนำโดยที่ขดลวดปฐมภูมิเชื่อมต่อกับแหล่งไฟ AC ลวดทุติยภูมิสามารถเชื่อมต่อไปยังเทียนไฟฟ้า (โคมประกายไฟ) ได้หลายดวง ขดลวด Yablochkov ทำหน้าที่เป็นหม้อแปลงไฟฟ้านั่นเอง
หม้อแปลงไฟฟ้​​าที่ถูกพัฒนาขึ้นโดยลูเชียน Gaulard และจอห์น ดิกสัน กิ๊บส์ได้แสดงให้เห็นในลอนดอนในปี ค.ศ.1881 และดึงดูดความสนใจของเวสติงเฮ้าส์ พวกเขายังแสดงสิ่งประดิษฐ์ใน Turin ในปี ค.ศ.1884 ที่ ๆ มันถูกนำมาใช้สำหรับระบบไฟฟ้​​าแสงสว่าง งานออกแบบของพวกเขาหลายชิ้นถูกนำไปปรับใช้เป็นกฎหมายควบคุมการกระจายไฟฟ้าในสหราชอาณาจักร
วิลเลียม สแตนลี่ย์ จูเนียร์ได้ออกแบบหนึ่งในอุปกรณ์จริงครั้งแรกในการถ่ายโอนไฟ AC อย่างมีประสิทธิภาพระหว่างวงจรที่แยกออกมา การใช้คู่ของขดลวดพันบนแกนเหล็กเดียวกัน เรียกว่าขดลวดเหนี่ยวนำเป็นหม้อแปลงยุคแรก ระบบไฟ AC ได้รับการพัฒนาอย่างรวดเร็วหลังปี ค.ศ. 1886 และรวมทั้งการอุดหนุนโดยนิโคลา เทสลา (สิทธิบัตรให้จอร์จ เวสติงเฮ้าส์) และคาร์ล วิลเฮล์ม ซีเมนส์ ระบบ AC เอาชนะข้อจำกัด ของระบบ DC ที่ใช้โดยโทมัส เอดิสัน ในการแจกจ่ายกระแสไฟฟ้าอย่างมีประสิทธิภาพในระยะทางไกล ถึงแม้ว่าเอดิสันพยายามที่จะทำลายชื่อเสียงของกระแสสลับว่าเป็นอันตรายเกินไปในสงครามแห่งกระแส
สายส่ง, การจำหน่าย

แรงดันไฟฟ้า AC อาจจะเพิ่มขึ้นหรือลดลงด้วยหม้อแปลงไฟฟ้​​า การใช้แรงดันไฟฟ้าที่สูงจะมีประสิทธิภาพในการส่งพลังงานมากอย่างมีนัยสำคัญ การสูญเสียพลังงานในตัวนำเป็นผลคูณของกระแสยกกำลังสองกับค่าความต้านทานของตัวนำ ตามสูตร
ซึ่งหมายความว่าเมื่อส่งไฟฟ้​​าด้วยพลังงานคงที่บนลวดใด ๆ ถ้ากระแสลดลงสองเท่า, การสูญเสียพลังงานจะลดลงสี่เท่า
ดังนั้น ถ้าต้องการส่งพลังงานเท่าเดิม แต่ให้การสูญเสียน้อยที่สุด คือลดกระแสที่ส่งลง แต่เพิ่มแรงดันไฟฟ้าขึ้น (มักจะหลายร้อยกิโลโวลต์) เพราะการที่ใช้กระแสที่ต่ำ ทำให้เกิดพลังงานสูญเสียน้อยลง
อย่างไรก็ตาม การใช้แรงดันไฟฟ้าที่สูงยังมีข้อเสียเหมือนกัน อย่างแรกคือฉนวนไฟฟ้าต้องเพิ่มขึ้นและอย่างที่สองเรื่องความปลอดภัยของผู้ปฏิบัติงาน ในโรงไฟฟ้​​าพลังงานจะถูกสร้างขึ้นที่แรงดันไฟฟ้าหนึ่งและจากนั้นก็เพิ่มแรงดันสำหรับการส่ง ใกล้โหลดแรงดันจะถูกปรับลงเหลือไม่กี่ร้อยโวลต์
ระบบสายส่งแบบกระแสตรงแรงดันสูง (HVDC) ทำงานตรงกันข้ามกับระบบ AC ในการส่งพลังงานระยะทางไกล ๆ แต่ระบบ HVDC มีแนวโน้มที่จะมีราคาแพงกว่าและมีประสิทธิภาพน้อยกว่าถ้าระยะทางที่ส่งสั้น ๆ ระบบ HVDC ยังเป็นไปไม่ได้เมื่อครั้งที่ เอดิสัน, เวสติงเฮ้าส์และเทสลาแข่งกันออกแบบระบบไฟฟ้า เพราะยังไม่มีวิธีแปลงไฟ AC เป็น DC แล้วแปลงกลับเป็น AC ใหม่ได้ด้วยเทคโนโลยีสมัยนั้น
ระบบไฟฟ้าสามเฟสเป็นเรื่องธรรมดามาก วิธีที่ง่ายที่สุดคือการแยกขดลวดสเตเตอร์ในเครื่องกำเนิดไฟฟ้าออกเป็น 3 ชุด แต่ละชุดทำมุม 120°ซึ่งกันและกัน รูปคลื่นของกระแสจะถูกสร้างขึ้นโดยมีขนาดเท่ากันแต่เฟสต่างกัน 120°  ถ้าเพิ่มขดลวดตรงข้ามกับชุดเหล่านี้ (ระยะห่าง 60 °) พวกมันจะสร้างเฟสเดียวกันแต่กระแสไฟฟ้าตรงข้ามกันและสามารถต่อสายเข้าด้วยกันได้
ในทางปฏิบัติ จะใช้ "ลำดับของ pole" ที่สูงกว่า ตัวอย่างเช่นเครื่อง 12-pole จะมีขดลวด 36 ชุด (ระยะห่าง 10°) ข้อดีคือสามารถใช้ความเร็วต่ำได้ ตัวอย่างเช่นเครื่อง 2-pole ทำงานที่ 3600 รอบต่อนาทีแต่เครื่อง 12-pole ทำงานที่ 600 รอบต่อนาทีเพื่อผลิตความถี่เดียวกัน วิธีนี้ทำได้สำหรับเครื่องขนาดใหญ่
ถ้าโหลดในระบบสามเฟสจะมีความสมดุลกันทุกเฟส จะไม่มีการไหลของกระแสที่นิวทรอล แม้จะอยู่ในสภาวะโหลดไม่สมดุล (เชิงเส้น) ที่เลวร้ายที่สุด กระแสนิวทรอลก็จะไม่เกินกว่ากระแสสูงสุดของเฟส โหลดไม่เชิงเส้น (เช่นคอมพิวเตอร์) อาจต้องใช้สายนิวทรอลขนาดใหญ่ในแผงกระจายไฟเพื่อจัดการกับ Harmonics ที่เกิดขึ้น ฮาโมนิคส์สามารถทำให้กระแสในนิวทรอลสูงกว่ากระแสเฟสได้
ระบบสามเฟส สี่เส้น จะถูกใช้ที่ปลายทาง ในการลดแรงดันจากสายส่ง ด้าน primary จะเป็นเดลต้า (3 สาย) ด้าน secondary เป็นดาว (4-wire,center เป็น สายดิน)
สำหรับลูกค้าขนาดเล็ก อาจใช้เพียงเฟสเดียวกับนิวทรอล หรือสองเฟสกับนิวทรอล สำหรับการติดตั้งขนาดใหญ่ใช้สามเฟสกับนิวทรอล จากแผงหลักทั้งไฟสามเฟสและเฟสเดียวจะถูกจ่ายออกไป
สายนิวทรอลหรือสายดิน จะต่อระหว่างโลหะที่เป็นฝาตู้ใส่อุปกรณ์กับสายดิน ตัวนำนี้จะป้องกันไฟฟ้าดูด ในกรณีที่มีกระแสไฟฟ้ารั่วมาที่ฝาตู้โลหะนี้ การเชื่อมฝาตู้ที่เป็นโลหะทั้งหมดมาที่สายดินเพียงจุดเดียว จะทำให้แน่ใจได้ว่า จะมีเส้นทางของกระแสรั่วไปลงดินที่สั้นที่สุด กระแสที่รั่วนี้ จะต้องทำให้อุปกรณ์ป้องกันไฟฟ้ารั่ว (เบรกเกอร์, ฟิวส์)ทำงานเช่นเบรกเกอร์ตก หรือฟิวส์ละลายให้เร็วที่สุด สายที่เชื่อมตู้ทุกเส้นต้องมาลงดินที่ตู้กระจายไฟหลักหรือที่เดียวกับที่สายนิวทรอลต่อลงดิน
ความถี่

ความถี่ของระบบไฟฟ้าแตกต่างกันไปตามประเทศ; พลังงานไฟฟ้าส่วนใหญ่จะถูกสร้างขึ้นที่ 50 หรือ 60 เฮิรตซ์ บางประเทศมีส่วนผสมของความถี่ 50 Hz และ 60 Hz เช่นพลังงานไฟฟ้าในประเทศญี่ปุ่น ประเทศไทยใช้ความถี่ 50 Hz หรือ 50 รอบต่อวินาที หรือ ไฟฟ้าวิ่งจากโรงไฟฟ้ามาบ้านผู้ใช้ ไปกลับ 50 ครั้งต่อวินาที
ความถี่ต่ำทำให้ง่ายในการออกแบบมอเตอร์ไฟฟ้า โดยเฉพาะอย่างยิ่งสำหรับการยก การบดและการกลิ้ง และมอเตอร์ชนิดฉุดสำหรับการขนส่งเช่นรถไฟ อย่างไรก็ตาม ความถี่ต่ำยังทำให้เกิดการกระพริบที่เห็นได้ชัดเจนในหลอดไฟอาร์คและหลอดไส้ การใช้ความถี่ที่ต่ำ ๆ ยังให้ประโยชน์จากการลดการสูญเสียความต้านทานซึ่งเป็นสัดส่วนกับความถี่ แต่เดิมเครื่องกำเนิดไฟฟ้าที่น้ำตกไนแอการาผลิตไฟฟ้า 25 Hz, เพื่อประนีประนอมระหว่างมอเตอร์เหนี่ยวนำเพื่อการลากความถี่ต่ำในขณะที่ยังช่วยให้หลอดไฟในการทำงาน (แม้ว่าจะมีการกระพริบที่เห็นได้ชัด) ส่วนใหญ่ของลูกค้าที่อยู่อาศัยและเชิงพาณิชย์ที่ใช้ 25 Hz ถูกแปลงเป็น 60 Hz ในปลายปี 1950 ไฟฟ้าความถี่16.7 เฮิรตซ์ (เดิม 16 2/3 Hz) ก็ยังคงใช้ในบางระบบของรถไฟในยุโรปเช่นในประเทศออสเตรีย, เยอรมนี, นอร์เวย์, สวีเดนและสวิส
การใช้งานนอกชายฝั่ง, การทหาร, อุตสาหกรรมสิ่งทอ, ในทะเล, คอมพิวเตอร์เมนเฟรม, เครื่องบินและยานอวกาศบางครั้งใช้ 400 Hz เพื่อประโยชน์ของน้ำหนักที่ลดลงของอุปกรณ์หรือเพิ่มความเร็วของมอเตอร์
ผลกระทบที่ความถี่สูง

กระแสตรงไหลอย่างสม่ำเสมอตลอดหน้าตัดของลวด กระแสสลับที่ความถี่ใด ๆ ถูกบังคับให้ไหลห่างจากใจกลางลวด ให้ไปอยู่ผิวนอก เป็นเพราะการเร่งความเร็วของประจุไฟฟ้าในกระแสสลับสร้างคลื่นรังสีแม่เหล็กไฟฟ้าที่ลบล้างการแพร่กระจายของกระแสไฟฟ้าให้ออกไปจากกึ่งกลางของวัสดุที่มีค่าการนำไฟฟ้าสูง ปรากฏการณ์นี้เรียกว่า skin effect
ที่ความถี่สูงมาก ๆ กระแสจะไม่ไหลในเส้นลวด แต่ไหลบนพื้นผิวของลวดภายในความหนาของผิวเล็กน้อย ความลึกของผิวจะมีความหนาที่ทำให้ความหนาแน่นกระแสลดลง 63% แม้ที่ความถี่ค่อนข้างต่ำที่ใช้ในการส่งกำลังไฟฟ้​​า (50-60 Hz), การกระจายไม่สม่ำเสมอของกระแสไฟฟ้ายังคงเกิดขึ้นในตัวนำที่หนาพอ ตัวอย่างเช่นความลึกของผิวของตัวนำทองแดงจะอยู่ที่ประมาณ 8.57 มม. ที่ 60 Hz, ดังนั้น ตัวนำที่กระแสสูงมักจะกลวงเพื่อลดมวลและค่าใช้จ่าย
เนื่องจากกระแสไฟฟ้ามีแนวโน้มที่จะไหลในผิวรอบตัวนำ, พื้นที่หน้าตัดของตัวนำจะลดลง ทำให้ความต้านทานของตัวนำในระบบไฟฟ้ากระแสสลับสูงขึ้น เพราะความต้านทานจะแปรผกผันกับพื้นที่หน้าตัด ความต้านทาน AC มักจะสูงกว่าความต้านทาน DC มาก ก่อให้เกิดการสูญเสียพลังงานที่สูงขึ้นมากเนื่องจากปรากฏการณ์ ohmic heating (หรือเรียกว่าการสูญเสีย I2R)
ผลกระทบที่ความถี่สูง > เทคนิคการลดความต้านทาน AC

สำหรับความถี่ต่ำถึงความถี่กลาง ตัวนำสามารถถักเป็นสายเกลียว แต่ละเส้นเคลือบฉนวน สายไฟที่สร้างขึ้นโดยใช้เทคนิคนี้เรียกว่า Litz wire วิธีนี้จะช่วยบรรเทาผลกระทบจาก skin effect ด้วยการบังคับให้กระแสกระจายเท่าเทียมกันตลอดหน้าตัดของสายเกลียว Litz wire ถูกนำมาใช้ทำ ตัวเหนี่ยวนำคุณภาพสูง ลดการสูญเสียในตัวนำกระแสสูงแต่ความถี่ต่ำ และขดลวดของอุปกรณ์ที่ใช้คลื่นวิทยุความถี่สูงขึ้น (ถึงหลายร้อยกิโลเฮิร์ตซ์) เช่นเพาเวอร์ซัพพลายแบบสลับโหมด และหม้อแปลงไฟฟ้​​าคลื่นความถี่วิทยุ
ผลกระทบที่ความถี่สูง > เทคนิคในการลดการสูญเสียรังสี

ตามที่ได้กล่าวไว้ข้างต้น กระแสสลับเกิดจากประจุไฟฟ้าภายใต้ความเร่งเป็นระยะ ๆ ซึ่งทำให้เกิดการแผ่กระจายของคลื่นแม่เหล็กไฟฟ้า พลังงานที่แผ่ออกมาจะหายไป ทั้งนี้ขึ้นอยู่กับความถี่ การใช้เทคนิคหลายอย่างจะสามารถลดการสูญเสียอันเนื่องมาจากการแผ่กระจายนั้น
ผลกระทบที่ความถี่สูง > สายบิดเป็นคู่

ที่ความถี่สูงถึงประมาณ 1 GHz, สายแต่ละคู่จะถูกบิดเป็นเกลียวเข้าด้วยกัน เรียกว่า twisted pair ซึ่งจะช่วยลดความสูญเสียที่เกิดจากการแผ่รังสีแม่เหล็กไฟฟ้าและเหนี่ยวนำต่าง ๆ คู่บิดที่ต้องใช้กับระบบการส่งสัญญาณที่มีความสมดุลเพื่อให้ทั้งสองสายพกพากระแสเท่ากัน แต่ทิศทางตรงข้ามกัน ลวดแต่ละในคู่บิดจะแผ่กระจายสัญญาณออกมา แต่มันจะถูกหักล้างอย่างมีประสิทธิภาพโดยรังสีจากสายอื่น ๆ มีผลทำให้เกิอบจะไม่มีการสูญเสียจากการแผ่รังสีเลย
ผลกระทบที่ความถี่สูง > สาย coaxial

สาย coaxial มักใช้กับความถี่เสียงหรือสูงกว่าเพื่อความสะดวก ประกอบด้วยลวดตัวนำอยู่ภายในหลอดตัวนำแยกจากกันด้วยชั้นของไดอิเล็กทริก กระแสไฟฟ้าที่ไหลในตัวนำด้านในมีค่าเท่ากับและตรงข้ามกับกระแสที่ไหลบนพื้นผิวด้านในของหลอด สนามแม่เหล็กไฟฟ้าจึงมีอย่างสมบูรณ์ภายในหลอดและ (โดยจินตนาการ) ไม่มีการสูญเสียพลังงานจากการแผ่รังสีหรือเชื่อมถึงกันนอกหลอด สาย coaxial มีการสูญเสียเล็กน้อยที่ยอมรับได้สำหรับความถี่สูงถึงประมาณ 5 GHz สำหรับความถี่ไมโครเวฟที่สูงกว่า 5 GHz ความสูญเสีย (สาเหตุหลักจากความต้านทานไฟฟ้าของตัวนำใส้กลาง) มากเกินไป ทำให้ waveguide เป็นตัวกลางในการส่งคลื่นที่มีประสิทธิภาพมากกว่า สาย coaxial ที่มีอากาศแทนสารไดอิเล็กทริกเป็นที่ต้องการเพราะสามารถส่งกำลังด้วยความสูญเสียที่น้อยกว่า
ผลกระทบที่ความถี่สูง > Waveguides

ท่อนำคลื่นคล้ายกับสาย coax เนื่องจากทั้งสองชนิดนี้ประกอบด้วยท่อ แต่ความแตกต่างอยู่ที่ท่อนำคลื่นไม่ได้มีตัวนำภายใน ท่อนำคลื่นอาจมีรูปแบบหน้าตัดอะไรก็ได้ แต่ส่วนใหญ่เป็นรูปสี่เหลี่ยมผืนผ้า เพราะท่อนำคลื่นไม่ได้มีตัวนำภายในเพื่อส่งพลังงานในรูปกระแส แต่ส่งโดยสนามแม่เหล็กไฟฟ้า ถึงแม้ว่ากระแสที่พื้นผิวจะไหลในผนังด้านในของท่อ กระแสพื้นผิวไม่ส่งพลังงาน พลังงานจะถูกส่งโดยสนามแม่เหล็กไฟฟ้า กระแสพื้นผิวเกิดจากสนามแม่เหล็กไฟฟ้าและมีผลในการเก็บสนามไฟฟ้าไว้ภายในท่อนำคลื่นและป้องกันการรั่วไหลของคลื่นออกนอกท่อนำคลื่น
ท่อนำคลื่นมีขนาดเป็นสัดส่วนกับความยาวคลื่นที่จะถูกส่ง ดังนั้นท่อนำคลื่นจึงเป็นความเป็นไปได้อย่างเดียวสำหรับความถี่ย่านไมโครเวฟ นอกจากความเป็นไปได้ทางด้านกลไกแล้ว ความต้านทานไฟฟ้าของโลหะที่ใช้สร้างผนังของท่อนำคลื่นทำให้คลื่นกระจาย (กระแสพื้นผิวทีไหลบนตัวนำที่มีรอยต่อหลวมทำให้เกิดความร้อน) ที่ความถี่สูง ๆ การสูญเสียพลังงานอันเนื่องมาจากความร้อนจะมีขนาดใหญ่เกินกว่าจะยอมรับได้
ผลกระทบที่ความถี่สูง > ใยแก้วนำแสง

ที่ความถี่สูงกว่า 200 GHz, ขนาดของท่อนำคลื่นเล็กลงมาก ๆ และ ohmic loss ในผนังท่อนำคลื่นมีจำนวนมาก แต่ใยแก้วนำแสงซึ่งเป็นรูปแบบของท่อนำคลื่นไดอิเล็กทริกสามารถถุกนำมาใช้ได้แทน สำหรับความถี่ดังกล่าววิธีส่งพลังงานด้วยแรงดันไฟฟ้าและกระแส ใช้ไม่ได้แล้ว
คณิตศาสตร์ของแรงดันไฟฟ้า AC

กระแสสลับไปด้วยกัน (หรือเกิดจาก) กับแรงดันไฟฟ้า แรงดันไฟฟ้ากระแสสลับ v สามารถอธิบายทางคณิตศาสตร์ว่าเป็นฟังชั่นของเวลาโดยสมการต่อไปนี้:
เมื่อ
\displaystyle V_{\rm {peak}}เป็นค่า peak voltage (หน่วย: โวลต์)
\displaystyle \omega เป็น ความถี่เชิงมุม (unit: เรเดียนต่อวินาที)
ความถี่เชิงมุมสัมพันธ์กับความถี่ทางกายภาพ,  \displaystyle f (หน่วย = เฮิรตซ์), มีหน่วยเป็นจำนวนรอบต่อวินาที, ตามสูตร  \displaystyle \omega =2\pi f.
\displaystyle t เป็นเวลา (หน่วย: วินาที).,
ค่า peak-to-peak ของแรงดันไฟฟ้า AC ถูกกำหนดให้เป็นความแตกต่างระหว่างจุดสูงสุดด้านบวกและจุดสูงสุดด้านลบ เนื่องจากค่าสูงสุดของ  \sin(x) คือ +1 และค่าต่ำสุดคือ -1, แรงดัน AC จะขึ้นลงระหว่าง  +V_{\rm {peak}} และ  -V_{\rm {peak}} แรงดันไฟฟ้า peak-to-peak ปกติจะถูกเขียนว่า  V_{\rm {pp}} หรือ  V_{\rm {P-P}} เพราะฉะนั้น  V_{\rm {peak}}-(-V_{\rm {peak}})=2V_{\rm {peak}}.
คณิตศาสตร์ของแรงดันไฟฟ้า AC > กำลังงานและค่า root mean square

ความสัมพันธ์ระหว่างแรงดันไฟฟ้าและกำลังงานคือ
เมื่อ  R แทนความหมายเป็นโหลดความต้านทาน
แทนที่จะใช้กำลังงานในจุดใดจุดหนึ่ง  p(t) ในทางปฏิบัติ จะใช้กำลังงานในเวลาเฉลี่ย (ที่ ๆ ค่าเฉลี่ยจะถูกกระทำในจำนวนเต็มรอบใด ๆ) ดังนั้นแรงดันไฟฟ้า AC มักจะแสดงเป็นค่า root mean square (RMS) เขียนเป็น  V_{\rm {rms}} ดังนั้น
สำหรับแรงดันไฟฟ้ารูปซายน์:
ค่า  {\sqrt {2}}ถูกเรียกว่า crest factor แตกต่างกันตามรูปคลื่นที่แตกต่างกัน
สำหรับรูปคลื่นสามเหลี่ยมศูนย์กลางอยู่รอบ ๆ ค่าศูนย์
สำหรับรูปคลื่นสี่เหลี่ยมศูนย์กลางอยู่รอบ ๆ ค่าศูนย์
สำหรับรูปคลื่นเป็นระยะ ๆ ของเวลา
คณิตศาสตร์ของแรงดันไฟฟ้า AC > ตัวอย่าง

เพื่อแสดงให้เห็นถึงแนวคิดเหล่านี้ พิจารณาไฟ 230 โวลต์ ที่ใช้ในหลายประเทศทั่วโลก เพราะค่า RMS = 230 V หมายความว่ากำลังงานเฉลี่ยตามเวลา เทียบเท่ากับกำลังงานที่ส่งมาจากแรงดัน DC 230 โวลต์จารณาถึงค่าแรงดันไฟฟ้าสูงสุด (แอมปลิจูด) เราสามารถจัดเรียง สมการข้างต้นใหม่ว่า :
สำหรับไฟฟ้ากระแสสลับ 230 โวลต์ แรงดันไฟฟ้าสูงสุดจึงเป็น  \scriptstyle V_{\mathrm {peak} }หรือประมาณ 325 V ค่า peak-to-peak  \scriptstyle V_{\mathrm {P-P} } ของ 230 V AC เป็นสองเท่าหรือประมาณ 650 โวลต์
ดูเพิ่ม

ไฟฟ้ากระแสตรง
กระแสไฟฟ้า
เฮิรตซ์
การทดลองกระตุ้นด้วยไฟฟ้าที่หน้าโดย Duchenne
Hippodrome กรุงปารีส ให้แสงสว่างโดยใช้เทียนของ Yablochkov 128 ดวง โดยใช้เครื่องกำเนิดไฟฟ้าและหม้อแปลงไฟฟ้า
ภาพแสดง AC ไดนาโมของ Westinghouse ที่ให้แสงสว่างสำหรับงาน world expo ที่ชิคาโก ในปี 1893
ตัวอย่างสายส่งไฟฟ้าแรงสูง ประเทศไทยใช้สุงสุดที่ 225kV จากแม่เมาะ-กท.
ภาพแสดงการทำงานของระบบไฟ 3 phase ซึ่งประกอบด้วยขดลวดพันรอบแกนเหล็ก 3 ชุดห่างกัน 120°
ภาพแสดงรูปคลื่น 3 เฟส
แสดงการ wiring แบบ delta 3 phase 3 wire
แสดงการ wiring แบบ star 3 phase 4 wire
คลื่นไซน์มากกว่าหนึ่งรอบ (360 °) เส้นประแสดงให้เห็นถึงค่า root mean square (RMS) ที่ประมาณ 0.707 ของค่าสูงสุด (peak)
ฮิตาจิโอตะ

ฮิตาจิโอตะ (ญี่ปุ่น: 常陸太田市; โรมาจิ: Hitachiōta-shi) เป็นนครที่ตั้งอยู่ทางตอนเหนือของจังหวัดอิบารากิ ประเทศญี่ปุ่น ได้รับการยกฐานะเป็นนครเมื่อวันที่ 15 กรกฎาคม ค.ศ. 1954 มีขนาดพื้นที่ทั้งสิ้น 371.99 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 46,125 คน และมีความหนาแน่นของประชากร 124 คนต่อตารางกิโลเมตร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฮิตาจิโอตะ (จังหวัดอิบารากิ)
เว็บไซต์ทางการ (ในภาษาญี่ปุ่น)
| ด ค ก จังหวัดอิบารากิ |
| --- | --- | --- |
มิโตะ (เมืองหลวง)
| นครศูนย์กลาง |  มิโตะ  |  |
| นครพิเศษ |  สึกูบะ  |  |
| นคร |  คาชิมะ  คาซามะ  คาซูมิงาอูระ  คามิซุ  คิตะอิบารากิ  โคงะ  โจโซ  ชิกูเซ  ชิมตสึมะ  ซากูรางาวะ  ทากาฮางิ  โทริเดะ  นากะ  นาเมงาตะ  บันโด  โมริยะ  ยูกิ  รีวงาซากิ  สึกูบามิราอิ  สึจิอูระ  อิชิโอกะ  อิตาโกะ  อินาชิกิ  อูชิกุ  โอมิตามะ  ฮิตาจิ  ฮิตาจินากะ  ฮิตาจิโอตะ  ฮิตาจิโอมิยะ  โฮโกตะ  |  |
| เมืองและหมู่บ้าน แบ่งตามอำเภอ |  อำเภอคิตะโซมะ โทเนะ  อำเภอคูจิ ไดโงะ  อำเภอซาชิมะ โกกะ  ซาไก  อำเภอนากะ นากะ  อำเภอยูกิ ยาจิโยะ  อำเภออินาชิกิ คาวาจิ  มิโฮะ  อามิ  อำเภอฮิงาชิอิบารากิ ชิโรซาโตะ  อิบารากิ  โออาไร  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 2  เวิลด์แคต 
ประจำชาติ:  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii